**Հեյդի Լյոքե** (նորվ.՝ Heidi Løke, դեկտեմբերի 12, 1982(1982-12-12), Տյոնսբերգ, Վեստֆոլ, Նորվեգիա), նորվեգուհիհանդբոլիստ, նորվեգական «Սթորհամար» ակումբին և Նորվեգիայի հավաքականի գծային։ 2012 թվականի Օլիմպիական չեմպիոն, 2011 և 2015 թվականների աշխարհի չեմպիոն, 2008, 2010 և 2014 թվականների Եվրոպայի չեմպիոն։

Կենսագրություն
--------------

### Ակումբային կարիերա

Սկզբնապես Հեյդի Լյոքեյը հետաքրքրվում էր ֆուտբոլով։ 10 տարեկան հասակում սկսեց զբաղվել հանդբոլով և ընդունվեց «Ռունար» ակումբի դպրոց։ 2000 թվականին, որպես գծային, ընդգրկվեց «Լավրիկ» ակումբի կազմում, սակայն նոր ակումբում հաջողությունների չհասավ՝ խաղալով ակումբի երկրորդ կազմում երկու մրցաշրջան և դառնալով առաջնության բրոնզե մեդալակիր։ 2002 թվականի ամռանը տեղափոխվել է «Գերպեն» ակումբ, որը հայտնվել էր մրցաշրջանի ետին լիգա։ Սակայն հաջորդ տարի ակումբը վերադարձավ բարձրագույն խումբ։ Լյոքեն մասնակցել է Գավաթակիրների գավաթի 2005/2006 և 2006/2007 մրցաշրջաններին։ 2007 թվականին հղիության հետևանքով ժամանակավորապես դադարեցրել է սպորտային գործունեությունը։ Ամուսնու խորհրդով Լյոքեն տեղափովում է «Օլբորգ» ակումբ։

Սպորտային կարիերայի վերսկսումից հետո Հեյդին խաղաց 2007/2008 մրցաշրջանը, որի ավարտին վերադարձավ «Լավրիկ»։ 2008/2009 մրցաշրջանում Հեյդին դարձավ Նորվեգիայի չեմպիոն և 216 գոլով ճանաչվեց մրցաշրջանի լավագույն հարձակվող։ Մեկ տարի անց նա կրկնեց իր հաջողությունը՝ կրկին դառնալով մրցաշրջանի լավագույն հարձակվող (204 գոլով)։ 2010/2011 մրցաշրջանում Հեյդին խփեց 221 գոլ և սահմանեց լիգայի ռեկորդ՝ առաջ անցնելով Լինի Կրիստ Ռեգելհուտին։ 2011 թվականի ամռանը նա տեղափոխվեց հունգարական «Դյորի ԷՏՈ» ակումբ, բայց հասցրեց «Լավրիկ» ակումբի կազմում նվաճել Գավաթակիրների գավաթի առաջնությունը։ 2012/2013 մրցաշրջանում Հեյդին «Դյորիի» կազմում նվաճեց առաջնություան և Չեմպիոնների լիգայի հաղթողի կոչումը։ 2017 թվականին Հեյդի Լյոքեն վերադառնում է Նորվեգիա՝ «Սթոնհամար» ակումբի հետ կնքելով պայմանագիր։

### Նորվեգիայի հավաքական

Հեյդի Լյոքեն Նորվեգիայի հանդբոլի կանանց հավաքականի կազմում խաղացել է 118 խաղ և խփել 402 գոլ։ Հավաքականի կազմում առաջին անգամ խաղացել է 2006 թվականի ապրիլի 7-ին։ Նույն թվականին առաջին անգամ ընդգրկվել է Եվրոպայի առաջնության հայտացուցակում։ 2008, 2010 և 2011 թվականներին Եվրոպայի առաջնությունում հաղթանակներ է գրանցել։ 2010 և 2011 թվականներին ընդգրկվել է խորհրդանշական հավաքականում։ 2012 թվականին մասնակցել է Օլիմպիական խաղերին և դարձել խորհրդանշական հավաքականի անդամ։ 2012 թվականին դարձել է Եվրոպայի արծաթե մեդալակիր՝ հայտնվելով նաև խորհրդանշական հավաքականում։ 2009 թվականին դարձեծ է աշխարհի առաջնության բրոնզե մեդալակիր։ 2013 թվականի հանդբոլի աշխարհի առաջնությունում դարձել է արծաթե մեդալակիր՝ վեց խաղում խփելով 21 գոլ, սակայն Նորվեգիան գրանցել է 5-րդ արդյունք։ Նույն թվականի հուլիսին Լյոքեն հայտարարեց հավաքականից հեռանալու մասին, բայց հոկտեմբերին կրկին վերադարձավ ազգային հավաքական։ 2014 թվականի Եվրոպայի հանդբոլի առաջնությունում Նորվեգիայի հավաքականի կազմում Հեյդի Լյոքեն հաղթանակ գրանցեց և դարձավ նվաճեց եվրոպական մրցումներում երրորդ ոսկե մեդալը՝ ընդգրկվելով նաև խորհրդանշական հավաքական։

### Անձնական կյանք

Հեյդի Լյոքեն ծծվել է հանդբոլիստների ընտանիքում։ Նրա եղբայրը՝ Ֆրանկը և քույրը՝ Լիզան նույնպես հանդիսանում են պրոֆեսիոնալ խաղացողներ։ Հեյդին երկու անգամ ամուսնացել է։ Նրա առաջին ամուսինը եղել է իր մարզիչ Լեյֆ Գաուտեսթադը։ Այս ամուսնությունից 2007 թվականին ծնվել է նրանց որդի Ալեքսանդրը։ Երկրորդ անգամ ամուսնացել է 2010 թվականին մարզիչ Բեն Կառլի հետ։ Վերջինի հետ ամուսնալուծվել է 2010 թվականին։ 2013 թվականին Բեմը մահացել է քաղցկեղից։

2017 թվականի հունիսի 30-ին իր ընկեր Բյորն Վեստրում Ուլսոնից ունեցել է որդի՝ Օսկարին, որից վեց օր անց վերադարձել է մարզումների։

Նվաճումներ
----------

### Թիմային

* Նորվեգիայի առաջնության հաղթող՝ 2008/09, 2009/10, 2010/11
* Նորվեգիայի գավաթակիր՝ 2008/09, 2009/10, 2010/11
* Հունգարիայի առաջնության հաղթող՝ 2011/12, 2012/13, 2013/14
* Հունգարիայի գավաթակիր՝ 2011/12
* Չեմպիոնների լիգայի հաղթող՝ 2010/11, 2012/13, 2013/14
* Օլիմպիական չեմպիոն՝ 2012
* Աշխարհի չեմպիոն՝ 2011
* Եվրոպայի չեմպիոն՝ 2008, 2010
* Եվրոպայի փոխչեմպիոն՝ 2012

### Անհատական

* Աշխարհի լավագույն գանդբոլուհի՝ 2011
* Նորվեգիայի տարվա հանդբոլիստուհի՝ 2009, 2010, 2011
* Խորհրդանշական հավաքականների խաղացող՝ 2010 (Եվրոպայի առաջնություն), 2011 (Աշխարհի առաջնություն), 2012 (Օլիմպիական խաղեր), 2012 (Եվրոպայի առաջնություն), 2014 (Եվրոպայի առաջնություն)

Ծանոթագրություններ
------------------

1. ↑  Հեյդի Լյոքենի էջը 2012 թվականի Օլիմպիական խաղերի կայքում:(անգլ.)
2. 1 2  Løke mener Larvik sparket kjæresten som rein hevn.(նորվ.)
3. ↑  Heidi Løke på europamester. Արխիվացված 2013-03-31 Wayback Machine(նորվ.)
4. ↑  Gjerpen-stjernen Heidi Løke (24) er gravid, og mister resten av sesongen.(նորվ.)
5. ↑  Gautestad blir Aalborg-trener.(չաշխատող հղում)
(նորվ.)
6. ↑  Løke tre år til Larvik. Արխիվացված 2016-12-03 Wayback Machine(դան.)
7. ↑  Topscore Postenligaen Kvinner Sesongen 2008/2009.(նորվ.)
8. ↑  www.handball.no: Topscore Postenligaen Kvinner Sesongen 2009/2010.(նորվ.)
9. ↑  www.vg.no: Løke tangerte Riegelhuth-rekord.(նորվ.)
10. ↑  Heidi Løke klar for Györ.(նորվ.)
11. ↑  Györ end their final curse. Արխիվացված 2017-08-12 Wayback Machine(անգլ.)
12. ↑  Heidi Loke to join Storhamar!
13. ↑  Հեյդի Լյոքեյի էջը Նորվեգիայի հանդբոլի ֆեդերացիայի կայքում:(նորվ.)
14. ↑  www.handball.no: Debuterer i Ungarn.(նորվ.)
15. ↑  Håndballjentene til EM i Sverige.(նորվ.)
16. ↑  Jakter på tidenes gullfangst i romjula. Արխիվացված 2015-12-22 Wayback Machine(նորվ.)
17. ↑  Tre norske på EMs All Star-lag.(նորվ.)
18. ↑  Heidi Løke på All Star Team.(նորվ.)
19. ↑  Kvindernes All-Star hold. Արխիվացված 2013-10-20 Wayback Machine(նորվ.)
20. ↑  EM 2012 All star team. Արխիվացված 2013-09-12 Wayback Machine(նորվ.)
21. ↑  VM-troppen til Kina.(նորվ.)
22. ↑  Cumulative Statistics. Արխիվացված 2016-04-20 Wayback Machine(անգլ.)
23. ↑  Rekordeuropameister verliert Schlüsselspielerin.(գերմ.)
24. ↑  Ehemalige Welthandballerin kehrt zurück.(գերմ.)
25. ↑  EHF EURO All-star team announced. Արխիվացված 2014-12-21 Wayback Machine(անգլ.)
26. ↑  Løke forlater Larvik. Արխիվացված 2012-03-25 Wayback Machine(նորվ.)
27. ↑  Verdens aller beste.(նորվ.)
28. ↑  Landslagsstjerne singel igjen.(նորվ.)
29. ↑  Larvik vil forsere Løke-prosessen. Արխիվացված 2012-12-20 Wayback Machine(նորվ.)
30. ↑  Årets spiller.(նորվ.)

Արտաքին հղումներ
----------------

* Հեյդի Լյոքեյի էջը «Դյոր ԷՏՈ» ակումբի կայքում:(հունգարերեն)
* Հեյդի Լյոքեյի էջը Եվրոպայի հանդբոլի ֆեդերացիայի կայքում:(չաշխատող հղում)
(անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Հեյդի Լյոքե» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Olympic Channel · Եվրոհանդբոլ · ՄՕԿ · Նորվեգիայի հանդբոլի ասոցիացիա · Internet Movie Database |
|  |
| Բառարաններ և հանրագիտարաններ | Մեծ նորվեգական · Munzinger |
|  |
| Չափորոշչային վերահսկողություն | BIBSYS: 12067966 · VIAF: 6145971343532330523 · WorldCat VIAF: 6145971343532330523 |

 |